பவப்பிரியா

பவப்பிரியா கருநாடக இசையின் 44 வது மேளகர்த்தா இராகமாகும். இந்த மேளத்தின் ஜன்யமான பவானி என்ற இராகம், அசம்பூர்ண மேள பத்ததியில் 44 வது மேளமாகக் கையாளப்படுகிறது.

இலக்கணம்

 வசு எனப்படும்  8வது சக்கரத்தில் 2வது மேளம்.
 இந்த இராகத்தில் ஷட்ஜம், சுத்த ரிஷபம்(ரி1), சாதாரண காந்தாரம்(க2), பிரதி மத்திமம்(ம2), பஞ்சமம், சுத்த தைவதம்(த1), கைசிகி நிஷாதம்(நி2) ஆகிய சுரங்கள் வருகின்றன.

இதர அம்சங்கள்
 திரிஸ்தாயி இராகம். கருணை சுவையை வெளிப்படுத்தும் இராகம்.
 விவாதி மேளம் (பகை ஸ்வரங்களைக் கொண்ட மேளம்).
 இது தோடி (ஹனுமத்தோடி) இராகத்தின் நேர் பிரதி மத்திம இராகம் ஆகும்.
 இந்த இராகத்தின் காந்தாரமும், தைவதமும் கிரகபேதத்தின் வழியாக வாகதீச்வரி (34) மேளத்தையும், நாகாநந்தினி (30) மேளத்தையும் தோற்றுவிக்கின்றன.

உருப்படிகள்
 கிருதி	: பூலோக கயிலாச	: மிஸ்ரஜம்பை	: முத்துத் தாண்டவர்.
 கிருதி	: செந்திருவேலன்	: ஆதி		: கோடீஸ்வர ஐயர்.
 கிருதி	: முக்குணமாயை	: ஆதி		: சுத்தானந்த பாரதியார்.
 கிருதி	: சிறீகாந்தநி		: ஆதி		: தியாகராஜர்.
 கிருதி	: வெண்னை திருடி	: திரிபுடை	: பெரியசாமி தூரன்.

ஜன்ய இராகங்கள்
பவப்பிரியாவின் ஜன்ய இராகங்கள் இவை.

 லலிதமாருவ
 ஹம்சபோகி
 கல்வசந்தம்
 சரசீருகம்
 மேச்சபங்காள
 குசுமசாரங்கா
 பிரமரகுசும
 கோகிலாநந்தி
 காம்ஜனவதி

மேளகர்த்தா இராகங்கள்